Toshkent viloyat nazorat-taftish boshqarmasi bo‘limida nazorat taftishchi vazifasida ishlagan Dilmurod Ochilov qibraylik shifokorlardan pul tama qilgani bois hibsga olindi. Bu haqda “Huquq” gazetasi yozmoqda.Aytilishicha, u Qibray tuman Chingeldi qishloq vrachlik punktiga kelib, mudir Rayhon Nurullayevaga tekshirish davrida katta kamchiliklar chiqishini aytib, uni 40 mln so‘mgacha miqdorda jarima kutayotgani bilan qo‘rqitdi. Shundan so‘ng u bu kamchiliklarni “berkitish” uchun Nurullayevadan ming dollar pora so‘radi.Lekin Nurullayeva tegishli idoraga murojaat qildi. U ming dollarni pora sifatida berayotgan paytda nazoratchi jinoyat ustida qo‘lga olindi.